 Mkuu wa Idara ya Habari na Mawasiliano wa Yanga, Jerry Muro alisema jana kuwa kikosi hicho kitaingia kambini leo na kuanza na programu maalumu iliyoandaliwana Kocha Mkuu Hans Pluijm.Muro alisema kikosi hicho kitaendelea na mazoezi kuanzia leo ambapo wachezaji wote waliokuwa wakizitumikia timu za taifa watakuwa wamewasili.“Yanga wataweka kambi Dar es Salaam lengo ni kupata wachezaji wote ili mwalimu atakapoanza programu yake waendane wote,” alisema Muro.Wachezaji waliokuwa kwenye vikosi vya timu za taifa ni Haruna Niyonzima, Amisi Tambwe, Nadir Haroub, Salum Telela, Simon Msuva, Deus Kaseke, Kelvin Yondani, Mwinyi Mngwali na Juma Abdul.Yanga wanatarajiwa kufungua msimu wa Ligi Kuu Tanzania Bara 2015-16 dhidi ya Coastal Union utakaochezwa Jumapili kwenye Uwanja wa Taifa.Awali, Meneja wa Yanga Hafidh Salehe alisema muda uliobaki ni mfupi hivyo hawaoni sababu ya kuweka kambi mbali.